Διάταξη του Προέδρου του Δικαστηρίου της 25ης Οκτωβρίου 2012 — Hassan κατά Συμβουλίου
[Υπόθεση C-168/12 P(R)]
«Αίτηση αναιρέσεως — Ασφαλιστικά μέτρα — Περιοριστικά μέτρα κατά της Συρίας — Δέσμευση κεφαλαίων και οικονομικών πόρων — Αίτηση αναστολής εκτελέσεως και λήψεως προσωρινών μέτρων — Έλλειψη επείγοντος»
1.                     Ασφαλιστικά μέτρα — Αναστολή εκτελέσεως — Προσωρινά μέτρα — Προϋποθέσεις χορηγήσεως — Εκ πρώτης όψεως βάσιμο (fumus boni juris)
— Επείγον — Σοβαρή και ανεπανόρθωτη ζημία — Σωρευτικός χαρακτήρας — Στάθμιση όλων των εμπλεκομένων συμφερόντων — Σειρά εξετάσεως
και τρόπος εξακριβώσεως — Εξουσία εκτιμήσεως του δικαστή ασφαλιστικών μέτρων (Άρθρα 278 ΣΛΕΕ και 279 ΣΛΕΕ· Κανονισμός Διαδικασίας
του Δικαστηρίου, άρθρο 83 § 2· Κανονισμός Διαδικασίας του Γενικού Δικαστηρίου, άρθρο 104 § 2) (βλ. σκέψεις 22-25)
2.                     Ασφαλιστικά μέτρα — Αναστολή εκτελέσεως — Προσωρινά μέτρα — Προϋποθέσεις χορηγήσεως — Σοβαρή και ανεπανόρθωτη ζημία — Βάρος
αποδείξεως — Ζημία η οποία προκλήθηκε από μέτρα που αφορούν τη δέσμευση κεφαλαίων και οικονομικών πόρων — Στοιχεία ικανά να
αποδείξουν τη ζημία αυτή (Άρθρα 278 ΣΛΕΕ και 279 ΣΛΕΕ) (βλ. σκέψεις 27, 28, 33, 38-40, 60)
3.                     Ασφαλιστικά μέτρα — Αναστολή εκτελέσεως — Προσωρινά μέτρα — Προϋποθέσεις χορηγήσεως — Σοβαρή και ανεπανόρθωτη ζημία — Ανεπανόρθωτο
της ζημίας — Εκτίμηση με βάση μόνο την αβεβαιότητα όσον αφορά την αποκατάσταση χρηματικής ζημίας στο πλαίσιο ενδεχόμενης αγωγής
αποζημιώσεως — Δεν επιτρέπεται (Άρθρα 278 ΣΛΕΕ και 279 ΣΛΕΕ· Κανονισμός Διαδικασίας του Δικαστηρίου, άρθρο 83 § 2) (βλ. σκέψεις 77-81)
Αντικείμενο
Αίτηση αναιρέσεως ασκηθείσα κατά της διατάξεως του Προέδρου του Γενικού Δικαστηρίου της 17ης Φεβρουαρίου 2012, στην υπόθεση
T-572/11 R, Hassan κατά Συμβουλίου, με την οποία απορρίφθηκε αίτηση ασφαλιστικών μέτρων, και δη αίτηση αναστολής εκτελέσεως
της εκτελεστικής αποφάσεως 2011/515/ΚΕΠΠΑ του Συμβουλίου, της 23ης Αυγούστου 2011, για την εφαρμογή της απόφασης 2011/273/ΚΕΠΠΑ
σχετικά με περιοριστικά μέτρα κατά της Συρίας (ΕΕ L 218, σ. 20), και του εκτελεστικού κανονισμού (ΕΕ) 843/2011 του Συμβουλίου,
της 23ης Αυγούστου 2011, για την εφαρμογή του κανονισμού (ΕΕ) 442/2011 σχετικά με περιοριστικά μέτρα λόγω της κατάστασης στη
Συρία (ΕΕ L 218, σ. 1), στο μέτρο που οι εν λόγω πράξεις αφορούν τον αναιρεσείοντα.
Διατακτικό
Ο Πρόεδρος του Δικαστηρίου διατάσσει:
1)
Απορρίπτει την αίτηση αναιρέσεως.
2)
Καταδικάζει τον M. Hassan στα δικαστικά έξοδα.